  Майя Бывальцева Удмуртилэн данъян пул вылаз выль нимъёс кылдозы. Отчы пыртоно коллективъёсын но нимаз адямиосын  улосвыллэн тӧроез Александр Бречалов 22-тӥ коньывуонэ юнматӥз. Ужкагаз элькун тӧрлыкъёслэн нимлыко сайтазы шараямын. Данъян пул вылысь 13 коллективъёслэсь но 50 кунмуртъёслэсь нимъёссэс адӟыны луоз. Озьы пусъё Удмуртиысь экономикаез, дышетон, тазалыкез утён, лулчеберет удысъёсты азинтон, эрикрадэз утён понна трос тыршемъёсты, озьы ик бадӟым вормонъёс басьтэмъёсты. Со сяна, мукет косэтэныз Александр Бречалов тодос но технологиос, искусство, литература но дышетон удысъёсын азинсконъёс понна 24 адямиез Удмурт Элькунлэн кун премиеныз пусъён сярысь пуктӥз. Эшшо куинь адями «Удмуртилэн дано кунмуртэз» нимын пусъемын. Со чорыг вордонъя «Пихтовка» возёслэн тӧроез Георгий Крылов, Сарапулысь электрогенератор заводлэн кивалтӥсез Сергей Мусинов но Удмуртиысь МВД-лэн кунпуш ужъёсъя ёзэтъёсысьтыз но кунпуш войскоосысь ветеранъёслэн кенешсылэн тӧроез Герман Санников.  Тегъёс: Мерлык Ижкар Удмуртия данокунмурт АлександрБречалов  